ddrg/super_eurlex huggingface dataset:
Meddelelse om gennemførelse af ordningen for risikokapital til infrastrukturprojekter inden for rammerne af de transeuropæiske net (TEN) i henhold til artikel 4, stk. 1, litra e), i forordning (EF) nr. 2236/95, senest ændret ved forordning (EF) nr. 1655/1999

(2001/C 188/05)

Efter vedtagelsen af forordning (EF) nr. 1655/1999(1) om ændring af forordning (EF) nr. 2236/95(2) om generelle regler for Fællesskabets finansielle støtte inden for transeuropæiske net indgik Kommissionen den 26. juni 2001 en samarbejdsaftale med Den Europæiske Investeringsbank (EIB) og Den Europæiske Investeringsfond (EIF) om gennemførelsen af artikel 4, stk. 1, litra e), i nævnte forordning. Denne artikel åbner mulighed for at yde fællesskabsstøtte i form af risikokapitalinvesteringer i investeringsfonde, der fokuserer på at tilføre risikokapital til TEN-projekter.

EIB forvalter ordningen på Fællesskabets vegne og vil udvælge de investeringsfonde eller tilsvarende finansielle foretagender, som Fællesskabet skal investere i. Investeringen kan foretages direkte i fonden eller i et andet hensigtsmæssigt samfinansieringsinstrument.

For at sikre den størst mulige gennemsigtighed om, hvordan investeringerne udvælges, offentliggøres den investeringsstrategi, som EIB følger, hermed i sin helhed:

>TABELPOSITION>

Indgivelse af ansøgninger

Investeringerne vil blive behandlet i kronologisk orden og vil, hvis de godkendes, komme i betragtning inden for de budgetrammer, som Europa-Kommissionen hvert år fastlægger, under hensyntagen til, i hvilken udstrækning de bidrager til at opfylde de mål, der er anført i traktatens artikel 155, stk. 1, første afsnit, første led, og de øvrige mål og prioriteringer, der er fastlagt i de retningslinjer, der henvises til i traktatens artikel 155, stk. 1.

De investeringsfonde, der er interesseret i at drage fordel af ordningen, skal kontakte: The Programme Manager - The TEN Infrastructure Risk Capital Scheme Structured Finance Department European Investment Bank 100, Boulevard Konrad Adenauer L - 2950 Luxembourg Tlf. (352) 43 79 31 22, fax (352) 43 79 31 89. e-post: info@eib.org

(1) EFT L 197 af 29.7.1999, s. 1.

(2) EFT L 228 af 23.9.1995, s. 1.
Statsstøtte

(Artikel 87 til 89 i EF-traktaten)

Meddelelse fra Kommissionen i henhold til EF-traktatens artikel 88, stk. 2, til de øvrige medlemsstater og andre interesserede parter om støtte til erhvervsuddannelse for landbrugere i Allgäu

(2001/C 236/03)

Ved nedenstående skrivelse af 18. juli 2001 meddelte Kommissionen Tyskland, at den har besluttet at indstille proceduren efter artikel 88, stk. 2.

"Kommissionen skal herved meddele Tyskland, at den efter en gennemgang af tilbagetrækningen af anmeldelsen af den ovenfor nævnte foranstaltning, som de tyske myndigheder har givet meddelelse om, har besluttet at indstille proceduren efter EF-traktatens artikel 88, stk. 2.

I

Foranstaltningen blev efter EF-traktatens artikel 88, stk. 3, anmeldt ved skrivelse af 25. september 1998, indgået den 30. september 1998. Der blev fremsendt yderligere oplysninger ved skrivelse af 11. januar 1999, 25. juni 1999, 22. september 1999 og 22. december 1999, registreret den 13. januar 1999, den 29. juni 1999, den 27. september 1999 og den 4. januar 2000.

II

Ved skrivelse af 6. marts 2000 meddelte Kommissionen Tyskland, at den havde besluttet at indlede proceduren efter EF-traktatens artikel 88, stk. 2. Kommissionen var i tvivl om, hvorvidt et fast månedligt beløb var foreneligt med artikel 87, stk. 3, litra c), da et sådant beløb kunne resultere i for stor kompensation for de faktiske omkostninger ved videreuddannelsesforanstaltningerne.

Kommissionens beslutning om at indlede proceduren blev offentliggjort i De Europæiske Fællesskabers Tidende(1).

Der indgik ingen bemærkninger hertil fra interesserede parter.

III

Ved skrivelse af 15. juni 2000 meddelte de tyske myndigheder, at den anmeldte støtteforanstaltning trækkes tilbage, og at foranstaltningen ikke gennemføres.

På baggrund af de tyske myndigheders skrivelse, hvori der blev givet meddelelse om tilbagetrækningen af støtteforanstaltningen, og i overensstemmelse med artikel 8, stk. 2, i Rådets forordning (EF) nr. 659/1999(2) har Kommissionen besluttet at indstille denne procedure."

(1) EFT C 142 af 20.5.2000, s. 23.

(2) EFT L 83 af 27.3.1999, s. 1.
Meddelelse om antidumpingforanstaltninger vedrørende importen af ferrosilicium med oprindelse i Folkerepublikken Kina, Kasakhstan, Rusland og Ukraine

(2001/C 229/04)

Ved Kommissionens afgørelse af 21. februar 2001 afsluttede Kommissionen antidumpingproceduren vedrørende importen af ferrosilicium med oprindelse i Brasilien, Folkerepublikken Kina, Kasakhstan, Rusland, Ukraine og Venezuela(1).

Den 16. juni 2001 anlagde Euroalliages, ferrolegeringsindustriens forbindelsesudvalg, og andre sag mod Kommissionen for De Europæiske Fællesskaber ved Retten i Første Instans med henblik på en annullering, ifølge artikel 230 EF, af den eneste artikel af afgørelse 2001/230/EF for så vidt angår Folkerepublikken Kina, Kasakhstan, Rusland og Ukraine: T-132/01, Euroalliages og andre mod Kommissionen.

Parallelt hermed indgav Euroalliages og andre en klage ved Retten i Første Instans med henblik på indførelsen af foreløbige forholdsregler ifølge artikel 242 og 243 EF: T-132/01 R, Euroalliages og andre mod Kommissionen.

Orientering er hermed givet til alle medlemsstater og til alle interesserede parter om, at præsidenten for Retten i Første Instans den 1. august 2001 i sagen T-132/01 R, Euroalliages og andre mod Kommissionen pålagde, at importer af ferrosilicium (KN-kode 7202 21 10, 7202 21 90 og 7202 29 90 ) med oprindelse i Folkerepublikken Kina, Kasakhstan, Rusland og Ukraine skal registreres, uden at det kræves, at importørerne stiller sikkerhed.

(1) Kommissionens afgørelse 2201/230/EF (EFT L 84 af 23.3.2001, s. 36).
Referencenumre for anmeldelsen af udførsel af visse farlige kemikalier

(Følgende offentliggøres i overensstemmelse med artikel 4 i Rådets forordning (EØF) nr. 2455/92(1))

(2001/C 229/02)

(EØS-relevant tekst)

Med nævnte forordning indførtes en anmeldelsesprocedure for udførsel af kemikalier, som er forbudt eller underkastet strenge restriktioner i Fællesskabet. Dette betyder, at den første eksport af denne type kemikalie eller opløsning, hvori kemikaliet indgår, ikke må ske inden 30 dage efter, at godkendelse har fundet sted. Godkendelsen skal udstyres med et referencenummer, og dette nummer skal anvendes til efterfølgende eksport af denne type kemikalie fra EU-lande til lande uden for EU.

Nuværende referencenumre

I artikel 4 i forordningen specificeres det, at Kommissionen regelmæssigt offentliggør en liste over disse referencenumre i De Europæiske Fællesskabers Tidende med angivelse af det pågældende kemikalie og det tredjeland, der er bestemmelseslandet.

Nedenfor er listen over nuværende referencenumre for forbudte eller strengt begrænsede kemikalier, som er blevet eksporteret indtil 31. december 2000.

Årlige eksportanmeldelser

En årlig anmeldelsesprocedure for udførsel blev påbegyndt den 1. april 2001. Denne procedure, ved hvilken visse krav fra Rotterdamkonventionen bliver opfyldt på forhånd, mens Rådets forordning (EØF) nr. 2455/92 stadig er bindende, introducerer et system for årlig anmeldelse, der skal indgives hvert kalenderår, første gang et kemikalie, som er opført i bilag I, bliver udført fra Fællesskaberne til et tredjeland.

Udførselsreferencenumre tildelt under dette system er også opført nedenfor.

OVERSIGT OVER EKSPORTREFERENCENUMRE FOR KEMIKALIER

(IKKE PRÆPARATER)

>TABELPOSITION>

ÅRLIGE EKSPORTANMELDELSER

>TABELPOSITION>

OVERSIGT OVER EKSPORTREFERENCENUMRE FOR PRÆPARATER

>TABELPOSITION>

REFERENCENUMRE, DER IKKE LÆNGERE HAR BETYDNING

De følgende referencenumre har ikke længere virkning idet de tidligere importerende ikke-EU-lande efterfølgende har indgivet en importbeslutning i overensstemmelse med PIC-proceduren(2) (forudgænde oplyst tilladelse), der forbyder import af disse substanser.

SAMMENFATNING VEDRØRENDE EKSPORTREFERENCENUMRE FOR KEMISKE PRODUKTER, DER IKKE LÆNGERE HAR BETYDNING (MED UNDTAGELSE AF PRÆPARATER)

>TABELPOSITION>

(1) EFT L 251 af 29.8.1992, s. 13.

(2) Se PIC-circulære IX, juni 1999.
Meddelelse til importører, der importerer varer med oprindelse i Aserbajdsjan til Fællesskabet inden for rammerne af den generelle toldpræferenceordning (GSP)

(2001/C 229/03)

Det meddeles hermed importører, der importerer varer med oprindelse i Aserbajdsjan til Fællesskabet inden for rammerne af den generelle toldpræferenceordning (GSP), at myndighederne i Aserbajdsjan fra den 15. januar 2001 har opfyldt de forpligtelser til administrativt samarbejde, der er fastsat i artikel 93, stk. 1, i Kommissionens forordning (EØF) nr. 2454/93(1), ændret ved forordning (EF) nr. 1602/2000(2).

I praksis har myndighederne i Aserbajdsjan meddelt Kommissionen navne og adresser på deres statslige myndigheder, der har til opgave at udstede og kontrollere oprindelsescertifikater formular A, samt aftryk af de stempler, der anvendes til bekræftelse af sådanne certifikater.

(1) EFT L 253 af 11.10.1993, s. 1.

(2) EFT L 188 af 26.7.2000, s. 1.
Meddelelse fra Kommissionen

Udnævnelse af to suppleanter til Det Rådgivende Udvalg for Fiskerivarer og Akvakulturprodukter

(2001/C 224/02)

Kommissionen har ved beslutning af 2. august 2001 ændret sin beslutning af 7. september 2000(1) om ændring af udnævnelsen af ordinære medlemmer af og suppleanter til Det Rådgivende Udvalg for Fiskerivarer og Akvakulturprodukter.

Efter ændringen af udnævnelsen af en suppleant for "forbrugere" og en suppleant for "opdrættere af bløddyr og krebsdyr" til Det Rådgivende Udvalg for Fiskerivarer og Akvakulturprodukter har Kommissionen besluttet at udnævne følgende:

>TABELPOSITION>

Udnævnelserne træder i kraft dagen efter offentliggørelsen i De Europæiske Fællesskabers Tidende og gælder indtil den dato, som er gældende for alle de øvrige medlemmer, nemlig den 9. december 2002.

Efter udnævnelsen af Alcaide Nuñez og Gutierrez Valdivia er den komplette fortegnelse over medlemmer følgende:

>TABELPOSITION>

>TABELPOSITION>

(1) EFT C 257 af 8.9.2000, s. 2.
Forslag om ændringer af tilladelser udstedt til BTCellnet og Vodafone
(2001/C 219/09)
Den 4. maj 20001 meddelte generaldirektłren for telekommunikation (»direktłren«) i henhold til afsnit 12
i lov om telekommunikation af 1984, ændret ved loven om elektronisk kommunikation af 2000, at hanpåtænker at foretage ændringer i den tilladelse, der er udstedt til Telecom Securicor Cellular Radio Ltd(»BTCellnet«) den 22. marts 1994, og den tilladelse, der er udstedt til Vodafone Ltd den 9. december 1993(tilsammen kaldet »tilladelserne«).
Virkningen af ændringerne ville  på de betingelser, der er nævnt i forslaget til tilladelsesvilkår  være at
forlænge kontrollen med de videresendelsesafgifter, som i łbjeblikket er gældende for tilladelserne, såledesat de gælder Øt år fra den 1. april 2002 og udlłber den 31. marts 2003. I henhold til vilkår 70 itilladelserne udlłber den nuværende priskontrol for videresendelsesafgifter for BTCellnet og VodafoneLtd den 31. marts 2002.
Yderligere oplysninger om direktłrens forslag, hłringsproceduren og kopier af ændringsforslagene fås ved
henvendelse til:
Vincent Affleck
OFTEL50 Ludgate HillLondon EC4M 7JJDet Forenede KongerigeTlf. (44-207) 634 88 19, fax (44-207) 634 89 49.DA 4.8.2001 De Europæiske Fællesskabers Tidende C 219/23
Meddelelse i henhold til afsnit 12(6)(A) i lov om telekommunikation af 1984

Ændring af tilladelse udstedt til Crown Castle UK Ltd

(2001/C 219/08)

1. Ministeren for handel og industri udstedte den 23. januar 1997 en tilladelse ("tilladelsen") til HSCO Limited i henhold til afsnit 7 i lov om telekommunikation af 1984 ("loven") til at drive de telekommunikationssystemer, som er angivet i tilladelsen. Det er nu Crown Castle UK Ltd ("CCUK"), som leverer tjenester i henhold til denne tilladelse.

2. Generaldirektøren for telekommunikation ("direktøren") meddelte den 25. juni 2001 i overensstemmelse med afsnit 12 i loven følgende ændring i vilkår 9.9 i tilladelsen: "'Relevant pris' er den samlede årlige pris for følgende analoge transmissionstjenester, som leveres til BBC:

a) tv (herunder Ceefax og alle andre hjælpetjenester i forbindelse med tv)

b) radio, herunder Radio 1, 2, 3, 4, Radio 5 Live, radiodatatjenester og andre hjælpetjenester

c) regional tv- og radiospredning,

men for at undgå misforståelser understreges det, at den samlede årlige pris for de nævnte tjenester i et hvilket som helst år kun henviser til tjenesteydelser af samme art og omfang, som dem, der blev leveret og faktureret til BBC mellem 1. april 1996 og 31. marts 1997, og at enhver pris for analoge transmissionstjenester ud over de nævnte tjenester derfor ikke udgør en relevant pris i henhold til nærværende vilkår."

3. I henhold til afsnit 12(6)(A) i loven meddeler direktøren hermed, at formålet med ændringen er at sikre, at CCUK er i stand til at opfylde BBC's behov for yderligere tjenesteydelser i overenstemmelse med priskontrolbestemmelserne i tilladelsen. Ændringen tydeliggør, at de tjenesteydelser, der er omfattet af definitionen af relevant pris, er tjenesteydelser af samme art og omfang som dem, der blev leveret og faktureret til BBC mellem 1. april 1996 og 31. marts 1997.
Meddelelse fra Kommissionen i forbindelse med gennemførelsen af Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse

(2001/C 208/04)

(EØS-relevant tekst)

(Titler og referencer for harmoniserede standarder, som skal offentliggøres i henhold til direktivet)

>TABELPOSITION>

NOTER:

1. Desuden kan standarder offentliggjort i henhold til direktiverne 73/23/EØF og 89/336/EØF benyttes til at påvise overensstemmelse med artiklerne 3.1.a og 3.1.b i direktiv 1999/5/EF.

2. Produkter formodes at være i overensstemmelse med direktivet, når de ved anvendelse på de brugsvilkår, som de er beregnet til, opfylder kravene.

3. Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af den erstattede standard ikke længere formodning om overensstemmelse med direktivets væsentlige krav.

4. Den nye standard har et snævrere anvendelsesområde end den erstattede standard. For produkter, der falder ind under den nye standards anvendelsesområde, medfører efterlevelse af den (delvis) erstattede standard fra og med den anførte dato ikke længere formodning om overensstemmelse med direktivets væsentlige krav. Formodningen om overensstemmelse med direktivets væsentlige krav gælder fortsat for produkter, der falder inden for den (delvis) erstattede standards anvendelsesområde men ikke inden for den nye standards anvendelsesområde.

5. I tilfælde af tillæg til standarder er referencestandarden EN CCCCC:YY, incl. eventuelle tidligere tillæg, og det nye anførte tillæg. Den erstattede standard (kolonne 4) består af EN CCCCC:YY og dens eventuelle tidligere tillæg men ikke det nye anførte tillæg. På den angivne dato vil den erstattede standard ophøre med at give formodning om overensstemmelse med direktivets væsentlige krav.

6. EN 301 489-1 indeholder de fælles EMC-emissions- og immunitetskrav til alt radioudstyr og skal anvendes sammen med den relevante radiodel af denne standard for at påvise formodning om overensstemmelse med artikel 3, stk. 1, litra b), i direktivet.

7. Denne liste erstatter alle tidligere lister offentliggjort i EF-Tidende.
Meddelelse vedrørende en anmodning fra Ukraine om adgang til de særlige ansporende ordninger til beskyttelse af arbejdstagernes rettigheder

(2001/C 266/02)

Kommissionen har modtaget en anmodning fra Ukraine om adgang til de særlige ansporende ordninger til beskyttelse af arbejdstagernes rettigheder, jf. artikel 11 i Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001(1).

I medfør af disse særlige ansporende ordninger indrømmes der supplerende toldpræferencer til lande, der reelt overholder normerne i ILO-konventioner om retten til at organisere sig og til at føre kollektive forhandlinger samt afskaffelse af børnearbejde.

Betingelserne for at kunne anmode om de særlige ansporende ordninger findes i afsnit II i forordning (EF) nr. 2820/98.

I henhold til artikel 11 i denne forordning skal anmodningen indeholde:

- oplysninger om den nationale lovgivning, der gennemfører normerne i ILO-konventionerne nr. 87 og 98 vedrørende retten til at organisere sig og til at føre kollektive forhandlinger og konvention nr. 138 om mindstealderen for adgang til beskæftigelse

- oplysninger om, hvilke foranstaltninger der er truffet for at sikre en effektiv anvendelse og kontrol med lovgivningen, om eventuelle sektorbestemte begrænsninger i dens anvendelse og eventuelle konstaterede overtrædelser fordelt pr. produktionssektor.

Den 30. maj og den 17. juli 2001 meddelte Ukraine oplysninger om følgende nationale lovgivning:

- ukrainsk arbejdsmarkedslov

- ukrainsk lov om "ungdomsudvikling"

- ukrainsk lov om "borgerforeninger"

- ukrainsk lov om "undtagelsestilstand"

- ukrainsk lov om "forsvarsstyrker (politi)"

- ukrainsk lov om "social beskyttelse af militærets ansatte"

- ukrainsk lov om "faglige organisationer"

- ukrainsk lov om "ændringer i arbejdsmarkedsloven vedrørende orlov"

- ukrainsk lov om "beskyttelse af arbejdstagere"

- ukrainsk lov om "procedurer for løsning af kollektive arbejdskonflikter"

- ukrainsk lov om "virksomhedsdrift"

- ukrainsk lov om "offentligt ansatte"

- ukrainsk lov om "internationale aftaler".

Ukraine informerede ved skrivelse af 22. september 2000 Kommissionen om de foranstaltninger, den havde truffet med henblik på at gennemføre og håndhæve lovgivningen.

Alle fysiske eller juridiske personer kan fremsende eventuelle bemærkninger vedrørende denne anmodning inden for en frist på to måneder fra offentliggørelsen af denne meddelelse til nedenstående adresse: Europa-Kommissionen Generaldirektoratet for Handel

Kontor D.1

Rue de la Loi/Wetstraat 200

Kontor CHAR 9/32

B - 1049 Bruxelles/Brussel Fax (32-2) 299 09 00.

(1) EFT L 357 af 30.12.1998, s. 1.
Underretning fra Kommissionen om licenser til jernbanevirksomheder

(2001/C 264/02)

Ifølge artikel 11, stk. 8, i Rådets direktiv 95/18/EF af 19. juni 1995 om udstedelse af licenser til jernbanevirskomheder er Kommissionen forpligtet til at underrette medlemsstaterne om situationen med hensyn til udstedte licenser. Nedenfor er angivet de væsentligste oplysninger vedrørende en licens udstedt af den under punkt 2 nævnte myndighed.

1. Jernbanevirksomhedens navn og adresse: SC Intercontainer-Interfrigo (ICF) Rue de France/Frankrijkerstraat 85 B - 1060 Bruxelles/Brussel.

2. Udstedende myndighed i jernbanevirksomhedens hjemland: Ministère des Communications et de l'Infrastructure - Administration du Tansport terrestre.

3. Beslutningsdato: Den 30. juli 2001.

Udstedelse

>PIC FILE= "C_2001264DA.000202.TIF">

Suspension [square ]

Tilbagekaldelse [square ]

Ændring [square ]

4. Licensnr.: L 003.

5. Betingelser og forpligtelser: Licensindehaveren skal underrette generaldirektøren for Administeration for Landtransport under Ministeriet for Kommunikation og Infrastruktur om enhver ændring af situationen, der kan have indflydelse på, om betingelserne for licensudstedelse er opfyldt.

6. Bemærkninger om udstedelse, suspension, tilbagekaldelse eller ændring: Generaldirektøren for førnævnte administration tager hvert femte år licensen op til fornyet undersøgelse. Licensindehaveren forelægger licensen for generaldirektøren senest tre måneder før udløbet af denne frist, således at denne kan foretage en fuldstændig revurdering af udstedelsesbetingelserne.

Generaldirektøren kan til enhver tid kontrollere, om udstedelsesbetingelserne er opfyldt. Han suspenderer eller tilbagekalder licensen, hvis indehaveren ikke længere opfylder de foreskrevne betingelser.

7. Andre bemærkninger: -

8. Kontaktperson hos den udstedende myndighed: (navn, telefon- og telefaxnummer samt e-postadresse)

Fru Viviane Montulet, Conseiller général Tlf. (32-2) 517 08 64 Fax (32-2) 514 55 15 E-post: viviane.montulet@vici.fgov.be
Meddelelse fra Kommissionen i henhold til proceduren i artikel 4, stk 1, litra a) i Rådets forordning (EØF) nr. 2408/92

Ændret forpligtelse til offentlig tjeneste for ruteflyvning i Portugal

(2001/C 261/02)

(EØS-relevant tekst)

1. Den portugisiske regering har med virkning fra den 1. april 2001 besluttet at ændre den ændrede forpligtelse til offentlig tjeneste, der blev offentliggjort i De Europæiske Fællesskabers Tidende C 267 af 26. august 1998, med hensyn til at fastsætte billetpriser for ruteflyvning på nedenstående ruter:

- Lissabon/Funchal/Lissabon

- Lissabon/Porto Santo/Lissabon

- Porto/Funchal/Lissabon.

2. De ændrede forpligtelser til offentlig tjeneste omfatter følgende:

Billetpriser

Prisstrukturen skal omfatte en økonomiklassepris uden betingelser og en prisskala, der er underlagt betingelser og niveauer, afpasset efter forskellige markedssegmenter (turister, forretningsfolk, almindelig fragt og specielle produkter etc.).

Indbyggerne i den selvstændige region Madeira skal tilbydes en rabat på 33 % på den gældende offentlige pris, undtagen hvis det drejer sig om økonomiklasse uden betingelser, hvor rabatten skal være på 40 %. Studerende på højst 26 år, hvis bopæl eller uddannelsesinstitution ligger i Porto Santo, og som henholdsvis har deres bopæl eller går på en uddannelsesinstitution et andet sted på det nationale område skal tilbydes en rabat på 40 % på den gældende offentlige pris.

Den portugisiske regering betaler ved lov fastsatte betingelser et tilskud til den omtalte rabat på maksimum 22600 PTE pr. returbillet.

I 2001 og uanset det nævnte beregningsgrundlag for tilskuddet skal:

- beboerne i den selvstyrende region Madeira betale en nettopris på højst 28700 PTE for en returbillet på økonomiklassen uden betingelser

- studerende betale en nettopris på højst 21500 PTE for en returflyvning.
Ophævelse af ændring af forpligtelse til offentlig tjeneste vedrørende ruteflyning mellem Le Puy-en-Velay og Paris (EØS-relevant tekst)



EF-Tidende nr. C 258 af 15/09/2001 s. 0002 - 0002



Ophævelse af ændring af forpligtelse til offentlig tjeneste vedrørende ruteflyning mellem Le Puy-en-Velay og Paris (2001/C 258/02) (EØS-relevant tekst) Frankrig har besluttet at ophæve ændringen af forpligtelsen til offentlig tjeneste vedrørende ruteflyvning mellem Paris (Orly) og Le Puy-en-Velay (Loudes), som blev offentliggjort i De Europæiske Fællesskabers Tidende C 154 af 29. maj 2001.
Ændring af forpligtelse til offentlig tjeneste vedrørende ruteflyvning mellem Le Puy-en-Velay og Paris

(2001/C 258/03)

(EØS-relevant tekst)

1. Frankrig har med virkning fra den 14. januar 2002 besluttet at ændre den ændrede forpligtelse til offentlig tjeneste vedrørende ruteflyvning mellem Paris (Orly) og Le Puy-en-Velay (Loudes), som blev offentliggjort i De Europæiske Fællesskabers Tidende C 227 af 1. september 1995 i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Den ændrede forpligtelse til offentlig tjeneste omfatter følgende:

Minimalt antal beflyvninger

Luftfartsselskabet skal beflyve ruten med mindst to daglige returflyvninger, morgen og aften fra mandag til fredag, med undtagelse af ferie- og helligdage - i alt 225 dage om året.

Fartplan

Fartplanen skal gøre det muligt for forretningsrejsende at foretage en returflyvning samme dag med mindst syv en halv time i Puy-en-Velay og otte timer i Paris.

Billetpriser

Den maksimale fulde enkeltbilletpris må højst andrage 221 EUR (i 2002-priser). Denne pris er eksklusive eventuelle per capita-afgifter til staten, de lokale myndigheder eller lufthavnsmyndighederne (bortset fra moms), der er angivet på billetten.

3. De øvrige forpligtelser i den ovennævnte meddelelse ændres ikke.